Starea de alertă, tot mai aproape. Profesor de drept: Situaţia e mai puţin periculoasă.
Mai sunt nouă zile până când starea de alertă va lua locul stării de urgenţă. Pentru limitarea drepturilor, e nevoie fie de o nouă lege, fie de modificarea ordonanţei din 2004. Un profesor de drept spune că măsurile ar trebui să fie mai mici ținând cont că situația e mai puțin periculoasă.
Probabil, ca noi toți, și tu te întrebi cum ne va fi viaţa în stare de
alertă și ce drepturi ne pot limita în continuare autorităţile, după 15 mai,
când va fi înlocuită starea de urgență.Dacă
până acum ordonanţele militare impuneau restricţii pe perioada stării de
urgenţă, atunci din 15 mai hotărârile Comitetului Naţional pentru Situaţii de
Urgenţă vor organiza activitatea de zi cu zi. În forma pe care o are acum,
ordonanţa de urgenţă din 2004 nu presupune restrângerea a unor libertăţi care
să ne ia din drepturi. Totuși, constituţia spune clar că e nevoie de adoptarea
unei legi sau de modificarea actualei ordonanţe de urgenţă.Un profesor de drept îți explică ce se va întâmpla de fapt în starea de alertă: "Tu vrei să restrângi dreptul fundamental al cetăţeanului prin această hotărâre, dar temeiul tău nu există în legea 21 pe 2004. Situaţia e mai puţin periculoasă, restrângerile ar trebui să fie mai mici“.Recomandat e ca, pe timpul stării de alertă, să respectăm regulile de distanţare socială, ca să nu ajungem din nou în starea de urgenţă.Sursă foto: Profimedia.